सिंगापुर में कर्मचारी बोला- रमजान की फ्री मिठाईयां भारतीयों के लिए नहीं हैं
Singapore Supermarket Controversy: Indian Muslim Family Denied Free Treat During Ramzan स्टोर में काम करने वाले एक आदमी में कहा कि ये मिठाइयां सिर्फ मलय समुदाय के लोगों के लिए है।
सिंगापुर में एक सुपरमार्केट ने भारतीय मूल के मुस्लिम परिवार को रमजान में फ्री मिठाइयां खाने से मना कर दिया। स्टोर में काम करने वाले एक आदमी में कहा कि ये मिठाइयां सिर्फ मलय समुदाय के लोगों के लिए हैं। इसके बाद उसने मुस्लिम परिवार को वहां से भगा दिया। मामला सामने आने के बाद सुपरमार्केट ने माफी मांगी है।
दरअसल, 9 अप्रैल को 36 साल के जहांबर शालीह अपनी पत्नी फराह नाद्या और 2 बच्चों के साथ नेशनल ट्रेड यूनियन कांग्रेस के एक सुपरमार्केट में गए थे। यहां फेयर प्राइज की एक दुकान पर रमजान खोलने के लिए मुफ्त में मिठाई मिल रही थी। तभी वहां मौजूद एक कर्मचारी ने परिवार से कहा- मुफ्त ट्रीट ‘भारतीयों के लिए नहीं हैं।’ इसके उसने कपल को स्टैंड से कुछ भी लेने के लिए मना करते हुए वहां से दूर जाने को कहा।
मुस्लिम कपल ने सोशल मीडिया पर किया पोस्ट
जहांबर शालीह ने पूरी घटना से जुड़ा एक पोस्ट भी सोशल मीडिया पर शेयर किया है। यहां उन्होंने लिखा- मैं और मेरी पत्नी सिर्फ मुफ्त मिठाई की जानकारी दे रहे एक पोस्टर को पढ़ रहे थे। तभी एक कर्मचारी ने कहा कि ये भारतीयों के लिए नहीं हैं। उसने कहा कि उसे सीनियर अफसरों से मिठाई सिर्फ मलय समुदाय के लोगों को देने के लिए कही गई है। हमें ये बात बहुत अजीब लगी और हम वहां से चले गए।
कंपनी ने कहा- रमजान में सभी मुस्लिमों के लिए है फ्री ट्रीट
सोशल मीडिया पर पोस्ट वायरल होने के बाद फेयर प्राइज स्टोर ने माफी मांगी है। स्टोर की तरफ से बयान जारी कर कहा गया कि उन्होंने मुस्लिम परिवार से संपर्क किया है और इस समस्या को तुरंत सुलझा दिया गया है। साथ ही उन्होंने अपने कर्मचारी को भी जरूरी हिदायत दी है। स्टोर इस तरह की घटनाओं को गंभीरता से लेता है। रमजान के महीने में मुफ्त में मिल रहे इफ्तार पैक्स सभी मुस्लिम ग्राहकों के लिए हैं।
सिंगापुर में 23 मार्च को फेयर प्राइज ग्रुप ने अपना इफ्तार बाइट स्टेशन लॉन्च किया। यहां रमजान के महीने में मुस्लिमों को मुफ्त ड्रिंक्स, स्नैक्स और खजूर दिए जाते हैं। ये सेवा देश में मौजूद कंपनी के 60 स्टोर्स पर उपलब्ध है।